Prot. č. K 845/2012

D E K R É T

o možnosti menovania farárov na určitý čas

V snahe zabezpečiť pastoračnú starostlivosť pre veriacich vo farnostiach čo najvhodnejším spôsobom, aby nikomu nechýbala starostlivosť pastiera, ktorým je vo farnosti farár farnosti;

berúc do úvahy skutočnosť, že počet kňazov, aktívnych v pastoračnej službe sa postupne znižuje;

vzhľadom na narastajúce potreby a z nich vyplývajúce zvyšujúce sa nároky na kňazov v úrade farára zo strany veriacich,

opierajúc sa o skúsenosti a požiadavky diecéznych biskupov

arcibiskupi a biskupi, zhromaždení v Konferencii biskupom Slovenska sme dňa 27. októbra 2011 rozhodli a stanovujeme, na základe predpisu kánona 522 KKP, že je odôvodnené, aby jednotliví biskupi v medziach svojej kompetencie menovali farárov nielen na neobmedzený čas, ale aj na určitý čas – deväť rokov.

Dané v Bratislave, 19. januára 2012.

         Mons. Stanislav Zvolenský

bratislavský arcibiskup – metropolita

        predseda Konferencie biskupov Slovenska

ThLic. Anton Ziolkovský, PhD.

      výkonný sekretár KBS

notár ad casum